પાયદળનું વ્યવસ્થાતંત્ર ફરીથી ગોઠવવાનું શરૂ થયું. અમારામાંથી જે સૈનિકોની ભરતીની મુદત પૂરી થઈ ગઈ હતી, તેમાંના ઘણાએ કાયમી લશ્કરી ટુકડીઓમાં નોંધણી કરાવી. અમેરિકન સરકાર સાથે સંલગ્ન એક પાયદળમાં હું પણ કાયમી ધોરણે જોડાઈ ગયો, અને પાછળથી ખૂબ પ્રખ્યાત થયેલા એમિલિઓ એગ્વિનાલ્ડોને પકડવાની નિષ્ફળ દોડાદોડીમાં લાગી ગયો. (એમિલિઓ એગ્વિનાલ્ડો – ફિલિપાઇનના જનરલ, રાજકારણી અને સ્વાતંત્ર્ય સંગ્રામના નેતા, જેણે સ્પેન સામેની ફિલિપાઇન ક્રાંતિમાં અને તે પછી ફિલિપાઇન પરના અમેરિકન કબજા વિરુદ્ધના ફિલિપાઇન-અમેરિકન યુદ્ધમાં ચાવીરૂપ ભૂમિકા ભજવી હતી)